Titimplik

Titimplik; (Mirafra javanica) nyaéta hiji manuk nu asalna tina kulawarga alaudidae. Manuk titimplik sok disebut ogé manuk apung, alatan ieu manu sok disada atawa bacéo sok sanajan bari hiber.
Titimplik jalu jeung titimplik bikang saruana resep bacéo, bédana titimplik nu jaluna disada leuwih tarik. Titimplik loba katempo hiber di pasawahan jeung tegalan, bari neang hakaneun kayaning gegeremet jeung sisikian nu laleutik.

Ciri mandiri
Panjang awakna kurang lewih 15 cm, kelir buluna coklat semu beureum pacampur jeung coklat semu konéng.
Bulu dina palebah buntutna katempo leuwih ngora, sakaliwatan mah ieu manuk téh kawas manuk goléjra.
Titimplik nu jaluna mibanda jajambul dina huluna, ari nu bikangna mah henteu aya jambulan.
Manuk titimplik mah bisa bisa disada nurutan sora mauk séjén, sarta gerakan awakna tanginas uclag-aclog.
Dicutat tina

Kategori:IUCN Red List least concern species
Kategori:Aves
Kategori:Sato Asia
Kategori:Sasatoan Sunda
Kategori:Taratas sasatoan
Kategori:Least Concern species